52 



navnlig for Gangl. nodosums Vedkommende er en Del usikre, er jeg gaaet over 

 til Forsøg, anstillede efter den Nisslske Metode, som nu, da vi har et fast 

 Grundlag at arbejde paa, maa ventes at give de smukkeste Resultater. 



Kap. II. Extirpationsforsøg efter Nissl's Metode. 



Denne Metode er da nu i den følgende Undersøgelsesrække anvendt overalt, 

 hvor der er Tale om Celledegenerationsforsøg. 



Da Metoden imidlertid frembyder en Del Forhold, som del er nødvendigt at 

 være paa det rene med for Forstaaelsen af det efterfølgende, er det naturligt, at vi 

 paa dette Punkt af vor Fremstilling i Korthed vier den de nødvendigste Bemærk- 

 ninger. Metodens Princip er velkendt: Overskæring af en Celles Axecylinder frem- 

 bringer „akut" Kromatolyse i Cellen. Dette gælder for næsten alle store Celler 

 med tydelige Kromatinkorn. . 



Kromatolysen begynder med en „Forstøvning" af Kromatinet. Efterhaanden 

 svinder dette fra Centrum af Cellen udefter. Langs Periferien holder en Del af 

 Kromatinkornene sig længere Tid. Kernen rykker i Reglen ud mod Periferien, og 

 vi faar et Billede som det, der fremstilles paa Fotografiet paa Tavle III, nederste 

 Billede. Naar en Celle har et Udseende som Cellerne paa Tavle III, kalder vi dem 

 „degenererede, kromatolytiske Celler", og disse Billeder lægges til Grund for Be- 

 dømmelsen af Resultaterne af de efterfølgende Undersøgelser. 



Hvad Spørgsmaalet om Cellernes videre Skæbne angaar, skal jeg ikke her 

 komme nærmere ind derpaa, for det første fordi det ikke direkte falder inden for 

 vor Interessesphære, og især fordi vore Oplysninger om disse Forhold endnu er en 

 Del usikre. Den højeste Grad af Kromatolyse naas i Reglen i Løbet af ca. 14 Dage 

 efter Operationen. Paa unge Dyr noget tidligere, paa ældre undertiden noget senere. 

 Mine Forsøgsdyr blev derfor dræbte ca. 15 Dage efter Operationen for de ældre 

 Dyrs Vedkommende; for de yngres har Levetiden gennemsnitlig været ca. 12 Dage. 

 For at være sikker mod Indførelsen af Kunstprodukter, har jeg til Fremstillingen 

 af Præparaterne benyttet en saa skaansom Metode som mulig. Dyrene, der skal 

 undersøges, dræbes ved Forblødning (der anvendes aldrig Narkotica). Gang- 

 lier, Rygmarv o. s. v. udtages saa hurtigt efter Døden som muligt og fixeres i 96° o 

 Alkohol i ca. 4 Dage under daglig Skiften af Alkoholen. De afvandes derpaa 

 kort i absolut Alkohol- (ca. 2 Timer) og indstøbes i Celloidin under Udeladelse af 

 Behandlingen med Æther-Alkohol, da denne erfaringsmæssig skader Cellerne mest. 

 Selve Indstøbningen sker i Isskab. Celloidinen hærdes i 96 ° o Alkohol, og Snit- 

 tene, der har en Tykkelse af ca. 20 — 25 u, overføres ligeledes i 96 ° o Alkohol. 



Snittene er altid farvede med Methylenblaatsæbe uden Kontrafarvning. Der 

 differentieres med Anilinalkohol og indesluttes i neutral Kanadabalsam efter Gen- 

 nemføring af Snittene gennem Cajeputolie, Benzin og Xylol. 



Naar normale Ganglier behandles paa denne Maade, viser de efter min Erfaring 



